वाराणसी में यातायात व्यवस्था में सुधार के लिए निर्माणाधीन रोप-वे के विस्तारीकरण की तैयारी है। पहले चरण में वाराणसी कैंट रेलवे स्टेशन से गोदौलिया तक कार्य की रफ्तार भी तेज कर दी गई है। इसे दिसंबर 2024 तक पूरा करने के बाद दूसरे चरण में प्रशासन और सरकार इसको बीएचयू और सारनाथ तक ले जाने की कवायद में जुटा है।
 वाराणसी में पहली बार पब्लिक ट्रांसपोर्टेशन के लिए रोप-वे शहर के बीच से गुजरेगा। पहले चरण में कैंट से गोदौलिया तक रोप-वे पर काम शुरू हो गया है, निर्धारित समयावधि में इसे पूरा करने का लक्ष्य है। रोपवे कैंट स्टेशन पर बनाने का काम जारी है। कैंट से करीब चार किलोमीटर की यात्रा के बाद श्रद्धालुओं को जाम के झाम से निजात मिलेगी। आगामी वर्षों में लेकिन जल्द ही बीएचयू और सारनाथ की भी सैर का मौका मिलेगा। प्रशासनिक कवायद की माने तो रोप-वे का विस्तार सारनाथ और बीएचयू तक किया जाना है।
 गोदौलिया तक रोप-वे का संचालन शुरू होने के बाद दूसरे चरण में चौक, मैदागिन, गोलगड्डा होते हुए नमोघाट के आसपास तक एक लाइन दौड़ाई जाएगी। दूसरी लाइन नमोघाट से सारनाथ के बीच में होगी। जो पंचक्रोशी व आशापुर होते हुए जाएगी। गोदौलिया से तीसरी लाइन मदनपुरा, सोनारपुरा, ब्रॉडवे होटल, रवींद्रपुरी और रविदास गेट होते हुए बीएचयू परिसर तक ले जाने की तैयारी है। एक अन्य लाइन को घाटों से जोड़ने के लिए रविदास घाट तक ले जाने की भी योजना है। इससे गंगा के दोनों किनारों को जोड़ा जाएगा। विकास प्राधिकरण को कंसल्टेंट की मदद से सर्वे की जिम्मेदारी सौंपी गई है, जिसे प्रदेश और केंद्र सरकार को भेजा जाएगा।
 कैंट से गोदौलिया तक चार किलोमीटर लंबे रूट पर पांच स्टेशन होंगे। कैंट, काशी विद्यापीठ, रथयात्रा चौराहा, गिरजाघर और गोदौलिया चौराहे पर स्टेशन होंगे। कैंट स्टेशन के पास एक मिनी होटल और लॉकर रूम भी होगा। निर्माण की जिम्मेदारी विश्व समुद्रा और निगरानी एनएचएलएमएल कर रही है। पहले कैंट से भारत माता मंदिर रूट पर काम होगा। फिर कैंट और काशी विद्यापीठ स्टेशन का निर्माण किया जाएगा। इसके बाद भारत माता मंदिर से रथयात्रा और लक्सा तक के रूट का निर्माण किया जाएगा। अंतिम चरण में लक्सा से गोदौलिया के बीच काम होगा।
 This website follows the DNPA Code of Ethics.
 
वाराणसी में यातायात व्यवस्था में सुधार के लिए निर्माणाधीन रोप-वे के विस्तारीकरण की तैयारी है। पहले चरण में वाराणसी कैंट रेलवे स्टेशन से गोदौलिया तक कार्य की रफ्तार भी तेज कर दी गई है। इसे दिसंबर दो हज़ार चौबीस तक पूरा करने के बाद दूसरे चरण में प्रशासन और सरकार इसको बीएचयू और सारनाथ तक ले जाने की कवायद में जुटा है। वाराणसी में पहली बार पब्लिक ट्रांसपोर्टेशन के लिए रोप-वे शहर के बीच से गुजरेगा। पहले चरण में कैंट से गोदौलिया तक रोप-वे पर काम शुरू हो गया है, निर्धारित समयावधि में इसे पूरा करने का लक्ष्य है। रोपवे कैंट स्टेशन पर बनाने का काम जारी है। कैंट से करीब चार किलोमीटर की यात्रा के बाद श्रद्धालुओं को जाम के झाम से निजात मिलेगी। आगामी वर्षों में लेकिन जल्द ही बीएचयू और सारनाथ की भी सैर का मौका मिलेगा। प्रशासनिक कवायद की माने तो रोप-वे का विस्तार सारनाथ और बीएचयू तक किया जाना है। गोदौलिया तक रोप-वे का संचालन शुरू होने के बाद दूसरे चरण में चौक, मैदागिन, गोलगड्डा होते हुए नमोघाट के आसपास तक एक लाइन दौड़ाई जाएगी। दूसरी लाइन नमोघाट से सारनाथ के बीच में होगी। जो पंचक्रोशी व आशापुर होते हुए जाएगी। गोदौलिया से तीसरी लाइन मदनपुरा, सोनारपुरा, ब्रॉडवे होटल, रवींद्रपुरी और रविदास गेट होते हुए बीएचयू परिसर तक ले जाने की तैयारी है। एक अन्य लाइन को घाटों से जोड़ने के लिए रविदास घाट तक ले जाने की भी योजना है। इससे गंगा के दोनों किनारों को जोड़ा जाएगा। विकास प्राधिकरण को कंसल्टेंट की मदद से सर्वे की जिम्मेदारी सौंपी गई है, जिसे प्रदेश और केंद्र सरकार को भेजा जाएगा। कैंट से गोदौलिया तक चार किलोमीटर लंबे रूट पर पांच स्टेशन होंगे। कैंट, काशी विद्यापीठ, रथयात्रा चौराहा, गिरजाघर और गोदौलिया चौराहे पर स्टेशन होंगे। कैंट स्टेशन के पास एक मिनी होटल और लॉकर रूम भी होगा। निर्माण की जिम्मेदारी विश्व समुद्रा और निगरानी एनएचएलएमएल कर रही है। पहले कैंट से भारत माता मंदिर रूट पर काम होगा। फिर कैंट और काशी विद्यापीठ स्टेशन का निर्माण किया जाएगा। इसके बाद भारत माता मंदिर से रथयात्रा और लक्सा तक के रूट का निर्माण किया जाएगा। अंतिम चरण में लक्सा से गोदौलिया के बीच काम होगा। This website follows the DNPA Code of Ethics.